text: Enhedslisten om udbygget E45: Valgflæsk
  19 marts 2015 kl. 21.56
  Enhedslistens trafikordfører kalder Lars Løkke Rasmussens tilsagn om udbygning af Den østjyske Motorvej til tre spor fra Vejle til Randers for valgflæsk.
  - Et håbløst forslag, siger Henning Hyllested, Esbjerg, til TV SYD. Venstre og Lars Løkke Rasmussen bruger valgløfter til bilister om mere asfalt. Venstre vil plastre landet til med motorveje for 30-40 milliarder.
  - Udbygning af motorvejene hjælper ikke på problemerne med trængsler. Det viser viden og erfaringer fra andre steder: Flere veje genererer mere trafik, og så sander motorvejene til igen, siger Enhedslistens trafikordfører.
  Han peger på, at man bør vente med milliard-investeringerne til den store togplan er gennemført.
  - Den vil give hurtigere tog ? ikke mindst i Østjylland. Måske vil flere bilister foretrække togene, som er meget hurtigere end bilen på strækningen.
  